barakoj el ondumita lado. Unu barako estas por la veterinaro, unu por la direktoro kaj la aliaj por la inspekta personaro. Nur dum la malfluso vidiĝas, ke de la bordo etendiĝas en la maron longaj digoj, dividantaj la bordon en kelkaj basenojn. Unu estas por la idaro, alia por la klaso Leading kaj tiel plu; ĉiu speco estas nutrata kaj ekzercata aparte. Ĉio ĉiokazas dumnokte. Ĉe krepusko eliras la Salamandroj el siaj truoj sur la bordon kaj kolektiĝas ĉirkaŭ siaj instruistoj; estas ĝenerale soldatoj -veteranoj. Unue estas leciono de parolado; la instruisto modele antaŭdiras al la Salamandroj vortojn, ekzemple "fosi", kaj observeble klarigas al ili ĝian sencon. Poste li vicigas ilin en kvaropojn kaj lernigas ilin marŝi; sekvas duonhoro da gimnastado kaj ripozo en la akvo. Post la paŭzo oni instruas, kiel oni apliku diversajn instrumentojn kaj armilojn, kaj post tio oni ĉirkaŭ tri horojn sub inspekto de la instruistoj praktike ekzercas la enakvajn konstru-laborojn. Plue revenas la Salamandroj en la akvon kaj estas nutrataj per salamandro- biskvitoj, kiuj entenas ĉefe la maizfarunon kaj la sebon; la Leading kaj la Pezaj Salamandroj estas plusnutrataj per viando. La mallaboremo kaj malobeemo estas punataj per forpreno de nutraĵo, aliaj korpaj punoj ne ekzistas; cetere la sentemo de la Salamandroj rilate la doloron estas minimuma. Ĉe la sunleviĝo ekestas en la Salamandro-kulturejoj morta trankvilo; la homoj iras dormi kaj la Salamandroj malaperas sub la marnivelo.

Tiu ĉi sinsekvo de la okazaĵoj ŝanĝiĝas nur dufoje dum jaro. La unuan fojon en la tempo de pariĝado, kiam oni lasas la Salamandrojn al si mem, kaj la duan fojon kiam al la kulturejo venas basen- ŝipo de la Salamandra Sindikato kaj alveturigas al la direktoro de la kulturejo mandatojn, kiom da Salamandroj de tiu aŭ alia klaso estas liverotaj. La renkontiĝo okazas dumnokte; la ŝipoficiro, la kulturejdirektoro kaj la veterinaro sidas ĉe tablo kun lampo, dume la inspektistoj kaj la ŝipanaro fermas al la Salamandroj la reiran vojon en la maron. Poste unu Salamandro post la alia venas al la tablo kaj estas rekonata kapabla aŭ ne. La rekrutigitaj Salamandroj eniras poste en boatojn, kiuj ilin transportas en la basenŝipon. Ili tion plejparte faras obeeme, tio estas post nura akra komando; nur iam-tiam estas necese apliki mildan perforton, ekzemple la katenadon. La Spawn aŭ la idaro estas kompreneble elfiŝita per retoj.

Same humane kaj higiene okazas la transporto en la basenŝipoj; ĉiun duan tagon oni per pumpiloj renovigas akvon en iliaj basenoj kaj ili estas plej eble abunde nutrataj. La mortemo dum la transporto apenaŭ atingas dek procentojn. Laŭ la peto de la Societo por la Bestprotektado ĉeestas sur ĉiu basenŝipo ŝippastro, kiu gardas, ke oni humane traktu la Salamandrojn, kaj ĉiunokte predikas al ili metante al ili sur la koron precipe la estimon al la homoj, la dankan obeemaon kaj amon al iliaj estontaj laborigantoj, kiuj nenion alian volas ol patrece zorgi pri ilia bonstato. Estas ja sufiĉe malfacila tasko klarigi al la Salamandroj ĉi tiun patrecan zorgemon, ĉar la ideo de la patreco estas fremda al ili. Inter la pli inteligentaj Salamandroj disvastiĝis la nomo por la ŝippastroj: Papa - Salamandro. Tre bone efikis ankaŭ la edukfilmoj, per kiuj oni al la Salamandroj prezentadis dum la transporto aŭ la miraklejon de la homa tekniko, aŭ iliajn estontaj laborojn kaj devojn.

Estas homoj, kiuj la mallongigon S-Trade (Salamander-Trade) interpretas kiel Slave- Trade, tio estas sklav-merkato. Nu, ni kiel senpartiaj observanto povas diri, ke se la iama sklav- merkato estus same bone organizita kaj laŭ la higiena vidpunkto tiel neriproĉeble efektivigata kiel la hodiaŭa Salamandro -merkato, oni estus povintaj gratuli al la sklavoj. Precipe la pli karajn Salamandrojn oni traktas vere tre dece kaj atente jam pro tio, ke la kapitano kaj la ŝipanaro garantias per siaj honorarioj kaj salajro j por la viroj de la konfiditaj Salamandroj. la skribanto de ĉi tiu artikolo aŭtentike vidis, ke eĉ la plej harditaj maristoj sur la ŝipo S.S. 14 estis profunde kortuŝitaj, kiam ducent kvardek unuaklasaj Salamandroj en unu